钦定古今图书集成/明伦汇编/官常典/第705卷 > 性理会通 > 《论屈原》
## 钦定古今图书集成/明伦汇编/官常典/第705卷 > 性理会通 > 《论屈原》

朱子曰：屈原之心，其为忠清洁白，固无待于辩论而
自显。若其为行之不能无过，则亦非区区辩论所能
全。故君子之于人，取其大节之纯全，而略其细行之
不能无弊，则虽三人犹必有师者，况如屈子，乃千载
一人哉？孔子曰：“人之过也，各于其党。观过，斯知仁矣。”
此观人之法也。夫屈原之忠，忠而过者也；屈原之过，
过于忠者也。故论其大节，则其他可以一切置之不
问；论其细行，而必其合于圣贤之矩度，则吾固已言
其不能皆合于《中庸》矣，尚何说哉？